**ŠIAURĖS VAKARŲ LIETUVOS VIETOS VEIKLOS GRUPĖS**

**VALDYBOS NARIŲ POSĖDŽIO PROTOKOLAS**

2020-01-09 Nr. 1

Mažeikiai

Posėdžio data – 2020 m. sausio 9 d., 16.30 val.

Posėdžio vieta – Laisvės g. 39-1, Mažeikiai.

Posėdžio pirmininkė – Albina Kiudulienė.

Posėdžio sekretorė – Dangira Undžienė.

Dalyvavo: Albina Kiudulienė, Andrius Ramonas, Anita Avdaljan, Dangira Undžienė, Inga Derkintienė, Kęstutis Mažonas, Mantas Badaukis, Rūta Narmontienė.

Kviestieji asmenys: Šiaurės vakarų Lietuvos vietos veiklos grupės pirmininkė Loreta Rubežienė, administratorės Daiva Baranauskienė, Aušra Žymantė.

DARBOTVARKĖ:

1. Dėl darbo užmokesčio bazinio koeficiento mažinimo.

Pranešėja A. Žymantė.

2. Dėl Telšių apskrities VVG seminaro „Pažangaus kaimo link“.

Pranešėja L. Rubežienė.

3. Kiti klausimai.

1. SVARSTYTA. Darbo užmokesčio bazinio koeficiento mažinimas.

Pranešėja Aušra Žymantė informavo, kad nuo 2020 m. didėja darbuotojų pareiginės algos bazinis dydis iki 176 Eur. Taupant lėšas siūloma sumažinti VVG administracijos darbuotojų darbo užmokesčio bazinį koeficientą: VVG pirmininkės iki 9,0342 (buvo 9,19), kitų darbuotojų iki 8,1705 (buvo 8, 312). Dėl to atlyginimų dydis darbuotojams nesikeičia.

Balsuota: už – 8 (vienbalsiai).

NUTARTA. Pritarti darbo užmokesčio bazinio koeficiento mažinimui.

2. SVARSTYTA. Telšių apskrities VVG seminaras „Pažangaus kaimo link“.

Pranešėja Loreta Rubežienė supažindino valdybos narius su Telšių apskrities VVG 2020 m. sausio 20 d. organizuojamo seminaro „Pažangaus kaimo link“ darbotvarke ir informavo, kad organizatoriai prašo seminare pristatyti ŠVLVVG projektus ir kviečia dalyvauti 16 žmonių. Pasiūlyta savo projektus pristatyti Ukrinų ir Viekšnių bendruomenėms.

Balsuota: už – 8 (vienbalsiai).

NUTARTA:

1. Pritarti pasiūlymui pristatyti seminare Ukrinų ir Viekšnių bendruomenių projektus.

2. Iki sausio 13 d. suformuoti vykstančiųjų į seminarą dalyvių grupę.

3. SVARSTYTA. Kiti klausimai.

L. Rubežienė informavo apie Mažeikių turizmo ir verslo informacijos centre sausio 30–31 dienomis pagal tarptautinį projektą organizuojamą seminarą apie verslą. Kalbėjo apie konkursui „Krašto auksas“ teiktus du kandidatus, kurie paskelbti laimėtojais ir bus apdovanoti vasario 1 d.

Posėdžio pirmininkė Albina Kiudulienė

Posėdžio sekretorė Dangira Undžienė